Omuwala Joan Nabasumba (17) ow'e Byambale mu ggombolola y'e Kyesiiga e Masaka, eyalwala ekirwadde ekitannamanyika ekyamuviiriddeko okusowoka ebbere ne likunyuukako ennywanto afunye abamudduukirira n'atwalibwa mu ddwaaliro.
Ono yasoose kulabikira ku mawulire g'Agataliiko Nfuufu ku Bukedde Tv ng'ali mu bulumi bw'amazeemu emyaka ebiri oluvanyuma lw'ekirwadde kino okumukwatira ku ssomero lya White Angels Primary School erisangibwa ku mwalo gw'e Ddimo gye yali asomera mu P.4 era okuva olwo ebyokusoma yabivaako!
Abadde mu mbeera mbi ng'avaamu n'amasira wamu n'ekivundu!
Nabasumba abeera ne Jjajjaawe Agnes Nabakooza kyokka tebalina yadde ekikumi kya ssente era kumutwaala mu ddwaaliro okujjako okukozesa eddagala lyekinnansi kyokka ngomuwala ebeera mbi ekiyiinza okumuviirako okuffa!!
Kansala wa Kyebando, Muhammad Ssegirinya agenze ku kyalo Nabasumba gy'abeera ne Jjajjaawe n'amuggyawo okumutwala mu ddwaaliro lya KCCA e Kiruddu okufuna obujjanjabi.
Asobola okubaddukirira bafunire ku ssimu 0702825060 oba 0773520099.
lug_Latn lug_Latn lug_Latn lug_Latn lug_Latn lug_Latn